X&Y

***X&Y*** — ინგლისური როკ ჯგუფ Coldplay-ს მესამე ალბომი. გამოშვების თარიღებია: ინგლისი - 6 ივნისი, 2005 და ჩრდილოეთი ამერიკა - 7 ივნისი. ამ ალბომს წინ სდევდა წარმატებული სინგლი Speed of Sound, რომელმაც პიკის დროს #2 ადგილი დაიკავა გაერთიანებულ სამეფოში და #8 აშშ-ში. ალბომი დებიუტირების შემდეგ დიდი ბრიტანეთის ალბომების ჩარტის სათავეში მოექცა, პირველი კვირის 464 471 რეალიზებული კოპიით, რამაც Coldplay პირველი კვირის რეკორდული გაყიდვების შედეგის მქონე რიგით მეორე გახადა ისტორიაში. Coldplayსთვის ეს ალბომი პირველი გახდა, რომელიც ამერიკის ჩარტების პირველი ადგილი დაიკავა, 737 000 ცალი ალბომის გაყიდვით პირველ კვირას. მსოფლიო მასშტაბით კი, X&Y საუკეთესოდ გაყიდვადი ალბომი გახდა 2005-ში, იმ წელს 8.3 მილიონი ასლის რელიზაციით.

X&Y-ს ევროპული ელექტრონული მუსიკის პიონერების Kraftwerk-ს და 1970-იანი წლების ელექტრონიკის: დევიდ ბოუის და ბრაიან ინოს დიდი გავლენა ეტყობა. Coldplay-მ Kraftwerk-ისგან ნებართვა აიღო, რათა მათი სიმღერის Computer Love ძირითადი მელოდია და აკორდები თავიანთ მომავალ ჰიტში Talk გამოეყენებინა. ასევე, ბრაიან ინო სიმღერის Low ფონში სინთეზატორზე უკრავდა. ალბომის ფინალური სიმღერა, Til Kingdom Come, ჯგუფმა ჯონი კეშს დაუწერა ჩასაწერად, მაგრამ იგი მანამდე გარდაიცვალა, ვიდრე ამ სიმღერის ჩაწერას მოასწრებდა.

ეს ალბომი ზოგიერთ რეგიონში კოპირებისგან დამცავი სისტემით გამოვიდა, რათა არალეგალური კოპირება შეემცირებინა.

## ალბომის დეტალები 
ჯგუფის ლიდერ კრის მარტინის განცხადებით, ალბომის სათაური X&Y მისი ყოვედღიური ცხოვრების აღმასვლებსა და წარუმატებლობებზეა დაფუძნებული. მარტინი ამბობს,მთელი ჩემი დღე ოპტიმიზმის და პესიმიზმის მიქსია მათი ექსტრემალური გამოვლენის ფორმებით. იგივეა ჩემთვის X&Y. ეს ორი მხარეა. მომწონს რომ ისინი ძლიერი ასოებია, სუფთა. რელიზის წინ კი, ალბომის სათაურად *Zero Theory* ივარაუდებოდა ყველაზე მეტად.

ალბომის კრიპტოგრამული გარეკანი ტაპინ გოფტონის მიერაა შექმნილი, რომლებმაც The Chemical Brothers-ის Push the Button-ის გარეკანის დიზაინზე იმუშავეს.

## კრიტიკოსების რეაქციები 
ალბომის გამოხმაურება საკმაოდ თბილი იყო, მაგრამ კონკრეტულმა კრიტიკოსებმა, განსაკუთრებით როლინგ სტოუნიდან, მოჯოდან, ნიუ-იორკ ტაიმსიდან და პიჩფოლკ მედიიდან ალბომი საშუალოზე ნაკლებად შეაფასეს.

## სიმღერების სია
ყველა სიმღერა შექმნილია ბერიმანის/ბაკლენდის/ჩემპიონის/მარტინის მიერ, გამონაკლისები მინიშნებულია.

### ტურნესს გამოცემა DVD დისკთან ერთად 
ჯგუფის ავსტრალიაში, აზიასა და ლათინურ ამერიკაში ტურნეს პარალელურად, ალბომი გამოვიდა სპეციალური სახით, სინგლების B-გვერდებისა და ვიდეოკლიპების თანხლებით.

## ტრივიალური ფაქტები 
* ალბომის წამყვანი სინგლი, Speed of Sound, ჩამოგდებულ იქნა გაერთიანებული სამეფოს ალბომების ჩარტის სათავედან აქსელ ეფის ახალი სიმღერით Crazy Frog.
* ალბომი მიძღვნილია BWP-სადმი. ეს ინიციალები ბრიუს უ. პელტროუს, კრის მარტინის მეუღლის გვინეთ პელტროუს გარდაცვალებულ მამას ეძღვნება.
* პირველი კვირის წარმატებამ X&Y მეორე ადგილზე დააყენა ჯგუფ ოაზისის *Be Here Now*-ს შემდეგ, რომელიც პირველ კვირაში 695 761 ცალის ტირაჟით გაიყიდა.
* ფინალური სიმღერ დამალულია, თუმცა მისი არსებობა მინიშნებული იყო. ეს სიმღერა ალბომის უკანა გარეკანზე გამოტოვებულია, თუმცა ბუკლეტზეცა და კომპაკტ დისკის საფარზეც მითითებული იყო ერთეული ნიშნით + მეთორმეტე სიმღერის შემდეგ. სიმღერის სახელწოდებაა *Till Kingdon Come*. ის თავიდან გათვალისწინებული იყო მარტინისა და ჯონი კეშის მიერ ერთობლივად ჩაწერისთვის, მაგრამ კეში მანამდე გარდაიცვალა სანამ ამას მოახერხებდა.
* სიმღერების ჩამონათვალის სამივე ადგილმდებარეობაზე ნუმერაციის მაგივრად პირველ 6 სიმღერის სახელები X-ით იწყება(X1 - X6), ხოლო ბოლო ექვსისა Y-ით (Y1 - Y6) რაც ალბომის სახელწოდებიდან გამომდინარეობს.
* ალბომის განსაკუთრებული ვერსია გამოვიდა ნიდერლანდებში, რომელსაც განსხვავებული გარეკანი ჰქონდა და ექვს ახალ სიმღერას შეიცავდა. ესენია: Things I Don't Understand, Proof, The World Turned Upside Down, Pour Me (Live At The Hollywood Bowl), Sleeping Sun და Gravity.

## ჩარტები
### ყოველკვირეული ჩარტები
### წლის საბოლოო ჩარტები
### ყველა დროის ჩარტები
## სერტიფიცირებები
## ჯილდოები 
 ჯგუფ The Black Eyed Peas-ის ალბომ Monkey Business-თან ერთად

## რესურსები ინტერნეტში 
* 
* ალბომის მოსმენა XFM-ზე კრის მარტინთან და ჯონი ბაკლენდთან ერთად Album Playback with Chris Martin and Johnny Buckland 
* Yahoo! Music-ის ინტერვიუ: *X&Y* From A To Z
* Marcus du Sautoy: How do you decode the new Coldplay album cover?, The Guardian, 2 ივნისი 2005

## სქოლიო 
კატეგორია:2005 წლის ალბომები
კატეგორია:Parlophone-ის ალბომები
კატეგორია:Capitol Records-ის ალბომები
კატეგორია:Coldplay-ს ალბომები
კატეგორია:ალბომები კენ ნელსონის პროდიუსერობით
კატეგორია:ალბომები დენტონ სეპლის პროდიუსერობით